2017. gada 14. novembrī Noteikumi Nr. 668

Rīgā (prot. Nr. 57 15. §)

### Grozījumi Ministru kabineta 2009. gada 3. marta noteikumos Nr. 211 "Spirta denaturēšanas un denaturētā spirta aprites kārtība"

Izdoti saskaņā ar likuma

"Par akcīzes nodokli"

16. panta otro daļu

1. Izdarīt Ministru kabineta 2009. gada 3. marta noteikumos Nr. 211 "Spirta denaturēšanas un denaturētā spirta aprites kārtība" (Latvijas Vēstnesis, 2009, 38. nr.; 2010, 50. nr.; 2011, 185. nr.) šādus grozījumus:

* 1. papildināt noteikumus ar 1.1punktu šādā redakcijā:

"1.1 Par denaturēto spirtu ir uzskatāms spirts, kas denaturēts ar:

1.11. Komisijas 1993. gada 22. novembra Regulas (EK) Nr. 3199/93 par spirta pilnīgas denaturēšanas procesu savstarpēju atzīšanu sakarā ar atbrīvojumu no akcīzes nodokļa (turpmāk – Komisijas regula Nr. 3199/93) pielikuma I sadaļā minētajām denaturēšanas vielām norādītajā daudzumā;

1.12. Komisijas regulas Nr. 3199/93 pielikuma II vai III sadaļā minētajām denaturēšanas vielām norādītajā daudzumā konkrētās Eiropas Savienības dalībvalstīs;

1.13. šo noteikumu 1.1pielikumā minētajām denaturēšanas vielām norādītajā daudzumā.";

* 1. izteikt 2. punktu šādā redakcijā:

"2. Izmantot denaturēto spirtu Latvijas Republikas teritorijā ir atļauts denaturētā spirta lietotājam, izņemot fizisko personu, kas nav komersants (turpmāk – lietotājs), kurš saskaņā ar šiem noteikumiem ir saņēmis Valsts ieņēmumu dienesta atļauju denaturētā spirta iegādei (turpmāk – lietotāja atļauja) un kurš izmanto denaturēto spirtu nepārtikas preču ražošanā – iepilda, pievieno vai iestrādā denaturēto spirtu nepārtikas precēs – vai izmanto tehniskām vajadzībām (izņemot denaturētā spirta izmantošanu par degvielu vai kurināmo) atbilstoši lietotāja atļaujā norādītajam mērķim.";

1.3. izteikt 4.2. apakšpunktu šādā redakcijā:

"4.2. lietotājam, kas ir saņēmis lietotāja atļauju, ja spirts denaturēts ar Komisijas regulas Nr. 3199/93 pielikuma I sadaļā minētajām denaturēšanas vielām norādītajā daudzumā.";

1.4. aizstāt 5. punktā vārdus un skaitļus "Komisijas 1993. gada 22. novembra Regulā (EK) Nr. 3199/93 par spirta pilnīgas denaturēšanas procesu savstarpēju atzīšanu sakarā ar atbrīvojumu no akcīzes nodokļa (turpmāk – Komisijas regula Nr. 3199/93)" ar vārdiem un skaitļiem "Komisijas regulā Nr. 3199/93 vai šo noteikumu 1.1pielikumā";

1.5. izteikt 6. punktu šādā redakcijā:

"6. Lai pārvietotu denaturēto spirtu, kas denaturēts ar Komisijas regulas Nr. 3199/93 pielikuma I sadaļā minētajām denaturēšanas vielām norādītajā daudzumā, noformē:

6.1. dokumentus, kas noteikti Komisijas 1992. gada 17. decembra Regulā (EEK) Nr. 3649/92 par vienkāršotiem pavaddokumentiem, Kopienas iekšienē pārvadājot akcīzes ražojumus, kas ir nodoti patēriņam nosūtītāja dalībvalstī (turpmāk – Komisijas regula Nr. 3649/92), ja denaturēto spirtu:

6.1.1. ieved no valsts, kas nav Eiropas Savienības dalībvalsts;

6.1.2. ieved no Eiropas Savienības dalībvalsts;

6.1.3. izved uz Eiropas Savienības dalībvalsti, kura norādīta Komisijas regulas Nr. 3199/93 pielikuma I sadaļā, vai valsti, kas nav Eiropas Savienības dalībvalsts;

6.1.4. pārvieto starp noliktavām Latvijas Republikā;

6.2. piegādes dokumentu atbilstoši normatīvajiem aktiem par grāmat­vedības kārtošanu un akcīzes preču apriti, ja denaturēto spirtu no noliktavas Latvijas Republikā piegādā lietotājam Latvijas Republikā.";

1.6. papildināt noteikumus ar 6.1 un 6.2punktu šādā redakcijā:

"6.1 Lai pārvietotu denaturēto spirtu, kas denaturēts ar Komisijas regulas Nr. 3199/93 pielikuma II vai III sadaļā minētajām denaturēšanas vielām norādītajā daudzumā, noformē:

6.11. dokumentus, kas noteikti Eiropas Komisijas 2009. gada 24. jūlija regulā (EK) Nr. 684/2009, ar ko īsteno Padomes Direktīvu 2008/118/EK attiecībā uz datorizētām procedūrām akcīzes preču pārvietošanai atliktās nodokļa maksāšanas režīmā (turpmāk – Komisijas regula Nr. 684/2009), ja denaturēto spirtu:

6.11.1. ieved no valsts, kas nav Eiropas Savienības dalībvalsts;

6.11.2. ieved no Eiropas Savienības dalībvalsts;

6.11.3. izved uz Eiropas Savienības dalībvalsti, kas saskaņā ar Komisijas regulas Nr. 3199/93 pielikumu neizmanto minētās denaturēšanas vielas norādītajā daudzumā spirta denaturēšanai, vai valsti, kas nav Eiropas Savienības dalībvalsts;

6.11.4. pārvieto starp noliktavām Latvijas Republikā;

6.12. dokumentus, kas noteikti Komisijas regulā Nr. 3649/92, ja denaturēto spirtu izved uz Eiropas Savienības dalībvalsti, kura norādīta Komisijas regulas Nr. 3199/93 pielikuma II vai III sadaļā, un izmanto attiecīgās denaturēšanas vielas norādītajā daudzumā spirta denaturēšanai.

6.2 Lai pārvietotu denaturēto spirtu, kas denaturēts ar šo noteikumu 1.1pielikumā minētajām denaturēšanas vielām norādītajā daudzumā, noformē:

6.21. dokumentus, kas noteikti Komisijas regulā Nr. 684/2009, ja denaturēto spirtu:

6.21.1. ieved no valsts, kas nav Eiropas Savienības dalībvalsts;

6.21.2. ieved no Eiropas Savienības dalībvalsts;

6.21.3. izved uz Eiropas Savienības dalībvalsti vai valsti, kas nav Eiropas Savienības dalībvalsts;

6.22. dokumentus, kas noteikti Komisijas regulā Nr. 3649/92, ja denaturēto spirtu pārvieto starp noliktavām Latvijas Republikā;

6.23. piegādes dokumentu atbilstoši normatīvajiem aktiem par grāmat­vedības kārtošanu un akcīzes preču apriti, ja denaturēto spirtu no noliktavas Latvijas Republikā piegādā lietotājam Latvijas Republikā.";

1.7. papildināt 12. punktu aiz vārdiem "spirta piegādes" ar vārdu "un";

1.8. papildināt 13. un 15. punktu aiz vārdiem un skaitļa "Komisijas regulā Nr. 3199/93" ar vārdiem un skaitli "vai šo noteikumu 1.1pielikumā";

1.9. papildināt 37. punktu aiz vārdiem "denaturētā spirta izmantošanas mērķim" ar vārdiem "ne ilgāk kā vienu gadu pēc dienas, kad atļauja ir zaudējusi spēku vai anulēta";

1.10. papildināt 38. un 39. punktu aiz vārdiem "zaudējusi spēku" ar vārdiem un skaitli "kā arī pēc šo noteikumu 37. punktā minētā termiņa";

1.11. papildināt noteikumus ar 46.1punktu šādā redakcijā:

"46.1 Lietotāja atļaujas, kas izsniegtas līdz  2017. gada 19. novembrim, ir spēkā līdz tajās norādītā derīguma termiņa beigām. Lietotājiem, kuriem lietotāja atļaujas izsniegtas līdz 2017. gada 19. novembrim, piemēro šo noteikumu prasības, kas stājas spēkā 2017. gada 20. novembrī.";

1.12. papildināt noteikumus ar 1.1pielikumu šādā redakcijā:

"1.1pielikums

Ministru kabineta

2009. gada 3. marta

noteikumiem Nr. 211

**Nacionālo denaturēšanas vielu saraksts**

|  |  |  |  |
| --- | --- | --- | --- |
| Nr. p. k. | Spirta (etilspirta) veids | Denaturējošās vielas | Minimālais denaturējošo vielu daudzums uz 1 hl absolūtā spirta |
| 1. | Etilspirts | Izopropilspirts | 9 litri |
| Acetons | 1 litrs |
| Metilēnzilais, timolzilais vai kristālvioletais | 0,4 grami |
| 2. | Etilspirts | Metilizobutilketons | 3 litri |
| Metiletilketons | 2 litri |
| 3. | Etilspirts | Acetons | 3 litri |
| Denatonija benzoāts | 2 grami |
| 4. | Etilspirts | Etilacetāts | 10 litri |
| 5. | Etilspirts | Ketonu maisījums:  - 95–96 masas % metiletilketons  - 2,5–3 masas % metil-izopropilketons  - 1,5–2 masas % etileksamilketons | 1 litrs |
| Denatonija benzoāts | 1 grams |
| 6. | Dehidratēts etilspirts (satur ne vairāk kā 0,5 % ūdens) | Svinu nesaturošs benzīns | 4 litri |
| Etil-trec-butilēteris | 1 litrs |
| 7. | Dehidratēts etilspirts (satur ne vairāk kā 0,5 % ūdens) | Svinu nesaturošs benzīns | minimāli 5 litri un maksimāli 7 litri" |

2. Noteikumi stājas spēkā 2017. gada 20. novembrī.

Ministru prezidents Māris Kučinskis

Finanšu ministre Dana Reizniece-Ozola